Bojarenes inntogsmarsj
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Norske klassiske komponister og verker før 1900
Bojarenes inntogsmarsj er en marsj av Johan Halvorsen, antagelig komponert rundt 1895. Halvorsen sendte to klaverversjoner av marsjen til Edvard Grieg, som imidlertid ikke godtok noen av dem. I stedet laget Grieg en egen klaverversjon av marsjen.
Navnet på marsjen er etter bojar, en person som tilhørte stormannsklassen i Russland før Peter den stores tid.Griegs originalmanuskript til arrangementet er aldri funnet, men førsteutgaven, som ble publisert av Wilhelm Hansens musikkforlag, har følgende tittel: Einzugsmarsch der Bojaren / Bojarernes Indtogsmarsch / Entrée triomphale des Boyards / von / JOHAN HALVORSEN. / Klavierauszug von Edvard Grieg.Halvorsens marsj i orkesterversjon ble en internasjonal suksess. Den har i alle år fra starten i 1950 vært benyttet som kjenningsmelodi for NRKs radioprogram «Ønskekonserten». Les mer i Store norske leksikon bojar Johan Halvorsen